2000/660/EY: Komission päätös, tehty 13 päivänä lokakuuta 2000, Singaporesta peräisin olevien kalastustuotteiden tuontia koskevista erityisvaatimuksista tehdyn päätöksen 94/323/EY muuttamisesta (tiedoksiannettu numerolla K(2000) 3000) (ETA:n kannalta merkityksellinen teksti)



Virallinen lehti nro L 276 , 28/10/2000 s. 0085 - 0088



Komission päätös, tehty 13 päivänä lokakuuta 2000, Singaporesta peräisin olevien kalastustuotteiden tuontia koskevista erityisvaatimuksista tehdyn päätöksen 94/323/EY muuttamisesta (tiedoksiannettu numerolla K(2000) 3000) (ETA:n kannalta merkityksellinen teksti) (2000/660/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan, sekä katsoo seuraavaa: (1) Singaporesta(3) peräisin olevien kalastustuotteiden tuontia koskevista erityisvaatimuksista 19 päivänä toukokuuta 1994 tehdyn komission päätöksen 94/323/EY 1 artiklassa säädetään, että "Ministry of National Development, Primary Production Department (Veterinary Public Health Division)" on Singaporen toimivaltainen viranomainen, joka varmentaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaiset. (2) Singaporen hallinnon rakennemuutoksen vuoksi kalastustuotteiden terveystodistusten toimivaltainen viranomainen (Ministry of National Development, Primary Production Department - Veterinary Public Health Division) on nykyisin "Agri-Food & Veterinary Authority of Singapore: Veterinary Public Health Service (AVA)". Tämä uusi viranomainen pystyy tehokkaasti varmentamaan voimassa olevan lainsäädännön soveltamisen. Näin ollen on tarpeen muuttaa päätöksessä 94/323/EY annetun toimivaltaisen viranomaisen nimi ja tämän päätöksen liitteessä A oleva terveystodistuksen malli. (3) On aiheellista yhdenmukaistaa päätöksen 94/323/EY sanamuoto eräistä kolmansista maista peräisin olevien kalastus- ja vesiviljelytuotteiden erityisistä tuontivaatimuksista myöhemmin tehtyjen komission päätösten kanssa. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/323/EY seuraavasti: 1) Korvataan 1 artikla seuraavasti: " 1 artikla 'Agri-Food & Veterinary Authority of Singapore: Veterinary Public Health Service (AVA)' on Singaporen toimivaltainen viranomainen, joka varmentaa ja tarkastaa, täyttävätkö kalastus- ja vesiviljelytuotteet direktiivin 91/493/ETY vaatimukset." 2) Korvataan 2 artikla seuraavasti: " 2 artikla Singaporesta peräisin olevien kalastus- ja vesiviljelytuotteiden on täytettävä seuraavat vaatimukset: 1) jokaisen lähetyksen mukana on seurattava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli esitetään liitteessä A; 2) tuotteiden on tultava liitteessä B olevassa luettelossa mainitusta hyväksytystä laitoksesta, tehdasaluksesta, kylmävarastosta tai rekisteröidystä pakastusaluksesta; 3) jos on kyse muista kuin säilyketeollisuuteen tarkoitetuista irtotavarana olevista jäädytetyistä kalastustuotteista, pakkaukseen on merkittävä pysyvästi sana 'SINGAPORE' ja alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero." 3) Korvataan 3 artiklan 2 kohta seuraavasti: "2. Todistuksessa on oltava AVA:n edustajan nimi, virka-asema ja allekirjoitus sekä AVA:n virallinen leima, joiden tulee olla merkitty todistukseen tehtyjen muiden merkintöjen väristä poikkeavalla värillä." 4) Korvataan liite A tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 2000. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 145, 10.6.1994, s. 19. LIITE "LIITE A >PIC FILE= "L_2000276FI.008703.EPS"> >PIC FILE= "L_2000276FI.008801.EPS">"